Hvaða áhrif hefur hrekkjavakan á hlutabréfamarkaði ? Því er til að svara að hrekkjavakan sem slík hefur líklega ekki merkjanleg áhrif á alþjóðlega hlutabréfamarkaði . Hins vegar er til vel þekkt mynstur í ávöxtun hlutabréfa sem kennt er við hrekkjavökuna . Það lýsir sér þannig að ávöxtun hlutabréfa á alþjóðamörkuðum er lakari sex mánuðina fram að hrekkjavökunni , það er maí til október , en sex mánuðina eftir hana , það er nóvember til apríl . Þetta hafa Bandaríkjamenn kallað „ Halloween Effect “ , það er hrekkjavökuáhrif þótt ekki sé nú líklegt að hrekkjavakan sjálf skipti máli í þessu samhengi . Í Bretlandi tóku menn eftir sömu sveiflu en þar er almennt ekki haldið upp á hrekkjavöku og urðu því áhrifin þekkt þar undir slagorðinu „ Sell in May and Go Away “ . Til er vel þekkt mynstur í ávöxtun hlutabréfa sem kennt er við hrekkjavökuna . Það lýsir sér þannig að ávöxtun hlutabréfa á alþjóðamörkuðum er lakari sex mánuðina fram að hrekkjavökunni en sex mánuðina eftir hana . Þessi sveifla er í grundvallaratriðum óútskýrð . Ein tilgáta til skýringar er að skammdegisþunglyndi ( e. Seasonal Affective Disorder , SAD ) hafi þessi áhrif á þátttakendur á mörkuðum . Það dugar þó ekki vel til að skýra sveiflur í ávöxtun hlutabréfa enda eru þær ekki í góðu samræmi við þekktar sveiflur í tíðni skammdegisþunglyndis . Áhrifin eru furðu lífseig og teljast bæði tölfræðilega marktæk og hafa marktæk hagræn áhrif . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .